CELEX: C2007/117/29
Language: mt
Date: 2007-05-26 00:00:00
Title: Kawża C-158/07: Talba għal deċiżjoni preliminari mressqa mis-Centrale Raad van Beroep (L-Olanda) fit- 22 ta' Marzu 2007 — Jacqueline Förster vs IB-Groep

26.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 117/17
            
         Talba għal deċiżjoni preliminari mressqa mis-Centrale Raad van Beroep (L-Olanda) fit-22 ta' Marzu 2007 — Jacqueline Förster vs IB-Groep
   (Kawża C-158/07)
   (2007/C 117/28)
   Lingwa tal-kawża: L-Olandiż
   Qorti tar-rinviju
   Centrale Raad van Beroep
   Partijiet fil-kawża prinċipali
   
      Rikorrenti: Jacqueline Förster
   
      Konvenuta: IB-Groep
   Domandi preliminari
   
               1)
            
            
               L-Artikolu 7 tar-Regolament (KEE) Nru 1251/70 (1) jirrigwarda wkoll student li jmur l-Olanda prinċipalment minħabba raġunijiet ta' studju u li fil-bidu kien wettaq, fuq livell minimu, attività ta' xogħol flimkien ma' l-istudju tiegħu, iżda li sadanittant kien temm tali attività?
            
         
               2)
            
            
               Id-Direttiva 93/96 (2) tipprekludi li l-istudent in kwistjoni fl-ewwel domanda jinvoka b'suċċess l-Artikolu 12 KE sabiex jikseb sussidju komplet għall-istudji tiegħu?
            
         
               3)
            
            
               
                           a)
                        
                        
                           Ir-regola li tgħid li ċittadin ta' l-Unjoni ekonomikament mhux attiv jista' jinvoka l-artikolu 12 KE biss wara li jkun irrisjeda legalment fil-pajjiż ospitanti għal perijodu determinat fejn jiddisponi minn titolu ta' residenza hija applikabbli wkoll għas-sussidju għall-ispejjeż ta' manteniment mogħtija lil studenti?
                        
                     
                           b)
                        
                        
                           Fil-każ ta' risposta affermattiva, hija leġittima li, fil-kors ta' l-imsemmi perijodu, kundizzjoni ta' residenza tipprekludi esklużivament iċ-ċittadini ta' Stati membri oħra biss?
                        
                     
                           c)
                        
                        
                           Fil-każ ta' risposta affermattiva, l-applikazzjoni ta' kundizzjoni ta' residenza ta' ħames snin fl-imsemmi perijodu hija konformi ma' l-Artikolu 12 KE?
                        
                     
                           d)
                        
                        
                           Fil-każ ta' risposta negattiva, liema kundizzjoni ta' tul ta' residenza hija leġittima?
                        
                     
         
               4)
            
            
               F''każijiet individwali għandu jiġi osservat perijodu ta' residenza legali iktar qasir, jekk fatturi oħra mit-tul tar-residenza jindikaw livell adegwat ta' intergrazioni fis-soċjetà tal-pajjiż ospitanti?
            
         
               5)
            
            
               Jekk, bis-saħħa ta' sentenza tal-Qorti tal-Ġustizzja, l-interessati jistgħu jinvokaw b'effett retroattiv drittijiet ikbar mill-Artikolu 12 KE minn ta' qabel, jistgħu jiġu imposti fuqhom kundizzjonijiet marbuta ma dawn id-drittijiet dwar il-perijodi mgħoddija jekk il-kundizzjonijiet ikunu ġew ippubblikati ftit taż-żmien wara li tkun ingħatat din is-sentenza?
            
         
      (1)  Ir-Regolament tal-Kummissjoni (KEE) Nru 1251/70 tad-29 ta' Ġunju 1970 dwar id-dritt tal-ħaddiema li jibqgħu fit-territorju ta' Stat Membru wara li kienu impjegati f'dak l-Istat (ĠU L 142, p. 24).
   
      (2)  Id-Direttiva Tal-Kunsill 93/96/KEE tad-29 ta' Ottubru 1993 dwar id-dritt ta' residenza għall-istudenti (ĠU L 31, p. 59).